Source: http://politeia.org.ro/stiri-revista-presei/revista-presei-21-mai/61632/
Timestamp: 2019-08-18 00:33:05+00:00

Document:
Revista Presei – 21 mai. “Am impresia că se fac jocuri și asta nu e bine.” | PoliteiaWorld
Home » Stiri / Revista Presei	» Revista Presei – 21 mai. “Am impresia că se fac jocuri și asta nu e bine.”
Buna dimineata intr-o zi de marti, 21 mai! Sfintii Constantin si Elena, “cei intocmai cu Apostolii”, sunt pomeniti in Biserica Ortodoxa in 21 mai. Sarbatoarea Sfintilor Constantin si Elena este strans legata de taina si puterea Sfintei Cruci – semnul central al religiei crestine. Sfantului Constantin i s-a aratat pe cerul amiezii semnul Crucii spre biruinta (In hoc signo vinces – “Intru acest semn vei invinge”), in pragul infruntarii cu paganul Maxentiu, iar Sfinta Elena, mama sa, a descoperit la Ierusalim Crucea pe care Mantuitorul a fost rastignit. Sfanta Imparateasa Elena a trecut la Domnul la anul 327, putin dupa intoarcerea de la Ierusalim, iar Sfantul Imparat Constantin in 337, dupa 31 de ani de domnie. Fie ca toate împlinirile frumoase, sănătatea şi spiritul acestei zile să vă însotească pretutindeni. Va doresc o zi de Sf. Constantin şi Elena cât mai frumoasă!
Marti 21 Mai 2019, vremea va fi instabilă și se va răci în majoritatea zonelor. Cerul va avea înnorări temporar accentuate, ziua în cea mai mare parte a țării, iar noaptea mai ales în regiunile vestice și centrale. Local se vor semnala averse ce vor avea și caracter torențial și descărcări electrice, însă fenomenele vor fi mai frecvente și mai intense în zonele de deal și munte, dar și în cea mai mare parte a Moldovei. Izolat vor fi căderi de grindină, iar cantitățile de apă vor depăși 25…30 l/mp. Vântul va sufla moderat în cursul zilei și în general slab noaptea și va avea intensificări ce pot lua aspect de vijelie în timpul ploilor. Temperaturile maxime se vor încadra între 16 și 27 de grade, cu cele mai mari valori in sudul Moldovei, iar cele minime vor fi cuprinse în general între 8 și 15 grade, mai scăzute în depresiunile din estul Transilvaniei spre 4…5 grade. In Bucuresti, vremea va fi în general instabilă și se va răci ușor față de intervalul anterior. În cursul zilei, cerul va avea înnorări accentuate și vor fi averse și descărcări electrice, iar vântul va fi moderat. Noaptea, cerul se va degaja, iar vântul va sufla slab. Temperatura maximă se va situa în jurul valorii de 24 de grade, iar cea minimă va fi de 10…11 grade.
Augustin Zegrean, despre noua amânare a CCR pe completurile specializate: De regulă, astfel de dosare se judecă de la primul termen. Nu se poate așa ceva, când știi că toată lumea așteaptă o astfel de decizie. Am impresia că se fac jocuri Fostul președinte al Curții Constituționale Augustin Zegrean spune că o nouă amânare, a patra, dispusă de CCR pe sesizarea pe tema constituirii completurilor specializate în cazurile de corupţie nu se justifică din punct de vedere al dificultății dosarului și că, de regulă, o astfel de cauză se judecă de la primul termen. “Am impresia că se fac jocuri și asta nu e bine”, a declarat pentru HotNews.ro Augustin Zegrean, care crede că astfel instanța supremă ar putea găsi un nou prilej pentru a amâna pronunțarea în dosarul lui Liviu Dragnea. Fostul președinte al Curții Constituționale afirmă că s-a mai întâmplat o sigură dată ca CCR să amâne o decizie de atât de multe ori, în 2006, într-un dosar legat de privatizarea băncii comerciale, pe motiv că unul dintre judecătorii constituționali demisionase, rămăseseră doar 8 judecători și nu au putut forma o majoritate. El spune că nu se aștepta la o nouă amânare, că nu își amintește să mai fi existat atât de multe amânări la CCR pentru astfel de situații și că, de regulă, astfel de dosare se judecă de la primul termen. Potrivit fostului șef al CCR, pentru instanța supremă va fi un prilej de a amâna din nou pronunțarea sentinței în dosarul lui Liviu Dragnea, deși nu se justifică.”Înalta Curte nu poate sta după ei până când iau ei decizia. Ne jucăm de-a țara-n bumbi. Nu se poate așa ceva, când știi că toată lumea așteaptă o astfel de decizie, iar Înalta Curte a găsit un bun prilej să nu judece, să nu dea sentința. Nu e corect nici că instanța supremă stă după ei, magistrații pot judeca foarte bine. Instanța supremă ar avea o justificare dacă completul care judecă dosarul ar fi invocat o excepție de neconstituționalitate. O fac pentru că vor să o facă. Între timp se pensionează un judecător, fac un nou complet și tot așa”, a declarat Zegrean. Integral: https://www.hotnews.ro
LIVETEXT Procesul lui Dragnea: Instanța a respins cererea de amânare formulată de avocații șefului PSD / Au loc pledoariile finale / Judecătorii anunță că vor amâna pronunțarea Liviu Dragnea afla, pe 27 mai, odata cu rezultatul alegerilor europarlamentare si al referendumului pentru justitie, sentinta definitiva in dosarul in care este acuzat ca a angajat secretare PSD la Protectia Copilului din Teleorman, fara ca acestea sa lucreze cu adevarat pentru institutia respectiva in cei 8 ani si jumatate in care au incasat lunar salariul. Procesul angajărilor fictive în care Liviu Dragnea a fost condamnat în prima instanță la trei ani și jumătate de închisoare și în care completul de 5 judecători ar urma să pronunțe sentința întârzie să înceapă. Procesul era programat de la ora 11.00. Între timp, Curtea Constituțională a amânat pentru 5 iunie sesizarea privind conflictul dintre Parlament şi Înalta Curte de Casaţie şi Justiţie pe tema constituirii completurilor specializate în cazurile de corupţie, obiecție formulată de vicepreședintele Camerei Deputaților Florin Iordache. O decizie favorabilă l-ar putea scăpa pe Liviu Dragnea de condamnare.UPDATE 17:18 Avocatul lui Liviu Dragnea cere desființarea sențintei de 3 ani si 6 luni, primită în primă instanță, si achitarea clientului său. UPDATE 16:41 Avocatul lui Dragnea susține că s-a împlinit termenul de prescriptie specială și cere instanței să constate acest lucru. UPDATE 15:50 Președintele completului de judecată de la Instanța supremă a anunțat că magistrații vor amâna pronunțarea unei sentințe în cazul lui Liviu Dragnea. Un avocat s-a declarat nemulțumit de ora târzie, iar președintele completului de judecată a spus că ”oricum vom amâna pronunțarea”. UPDATE 15:36 Procurorul DNA spune ca Dragnea este autorul moral al infracțiunii de abuz în serviciu comisă de Floarea Alesu, fosta directoare a DGASPC Teleorman. Procurorul DNA a cerut aplicarea unor pedepse spre limita medie, nu spre minim, așa cum a apreciat instanța de fond. UPDATE 15.18 Judecătorii au respins cererile avocaților de sesizare a CCR pe două excepții de neconstitutionalitate. A fost respinsă și solicitarea apărătorilor, de amânare până în 5 iunie. Au loc pledoariile finale, ceea ce înseamnă că este ultimul termen al procesului. Integral: https://www.hotnews.ro
Consiliul Consultativ al Procurorilor Europeni recomandă desființarea secției de anchetare a magistraților: Există un risc de presiune foarte ridicat asupra procurorilor Consiliul Consultativ al Procurorilor Europeni spune că este dreptul legitim al procurorilor din România de a protesta față de politicile sau acțiunile de natură să le afecteze independența şi autonomia. De asemenea, Consiliul Consultativ al Procurorilor, autoritate consultativă a Consiliului Europei, recomandă desființarea Secției speciale de anchetare a magistraților, arătând că există un risc de presiune foarte ridicat asupra procurorilor, de natură să le submineze independenţa şi autonomia. Răspunzând unei solicitări adresate de Asociația Mişcarea pentru Apărarea Statutului Procurorilor din România, Colegiul Consiliului Consultativ al Procurorilor Europeni a emis un Aviz cu privire la situația sistemului judiciar din România, în contextul modificărilor aduse legilor justiției și al atacurilor împotriva magistraților din România. Colegiul Consiliului Consultativ al Procurorilor Europeni, care îi reprezintă pe membrii acestuia ce sunt procurori activi din toate statele membre ale Consiliului Europei, a transmis că achiesează la îngrijorările exprimate de Asociația Mişcarea pentru Apărarea Statului Procurorilor din România cu privire la independența procurorilor români și adoptarea modificărilor aduse celor trei legi ale justiției. Recomandările Consiliului Consultativ al Procurorilor Europeni (CCPE): – În ceea ce privește rolul și funcționarea Consiliului Superior al Magistraturii, Colegiul CCPE recomandă reconsiderarea temeiurilor de revocare a membrilor CSM și, în special, înlăturarea posibilității ca membrii aleși să poată fi revocați urmare a retragerii încrederii, prin vot, de către adunările generale ale parchetelor, inclusiv ca urmare a unui memoriu în acest sens. – Colegiul CCPE conchide, deopotrivă, în sensul că excluderea membrilor societății civile de la toate ședințele secțiilor – entități decizionale distincte potrivit noilor modificări aduse legilor justiției – contravine standardelor europene. – Colegiul CCPE consideră nepotrivit rolul limitat pe care reprezentanții societății civile îl au, în prezent, şi recomandă participarea lor deplină în activitatea CSM şi în cadrul procesului decizional, alături de alţi membri. – În ceea ce priveşte numirea/eliberarea din funcţie a Procurorului General şi a altor procurori cu funcţii de conducere, Colegiul CCPE recomandă reconsiderarea atât a modificărilor aduse, cât şi a actualelor prevederi constituţionale aflate în strânsă legătură, astfel încât să poată fi creat un cadru neutru şi obiectiv al numirilor/eliberărilor din funcţie, conform standardelor europene. – În ceea ce privește răspunderea materială a procurorilor, Colegiul CCPE își exprimă îngrijorarea atât cu privire la excluderea CSM din această procedură, cât şi cu privire la rolul decisiv al Ministerului Finanțelor Publice în stadiul inițial al procedurii, care, în calitate de organ al puterii executive nu ar trebui să fie implicat în evaluarea cauzelor sau existenței unei erori judiciare. Se recomandă în întregime reconsiderarea acestei implicări, precum şi exercitarea unei acţiuni în regres împotriva procurorului în cauză numai subsecvent unei acţiuni disciplinare derulate corespunzător şi soldate cu un verdict de vinovăţie…..În ceea ce privește dreptul procurorilor de a protesta împotriva politicilor sau acțiunilor de natură a le afecta independența şi autonomia, Colegiul CCPE confirmă în mod absolut dreptul legitim al procurorilor din România sau de oriunde de a protesta împotriva acestor acțiuni, într-un climat de respect reciproc și într-o modalitate compatibilă cu păstrarea independenței și a imparțialității aferente statutului de procuror. Integral: https://www.hotnews.ro
Prim-procuror: Absolut toate modificările la legile justiției și Codurile penale sunt doar pentru infractori. Victima nu se regăseşte nicăieri. Se vor goli de tot pușcăriile Prim-procurorul Parchetului Judecătoriei Dorohoi, Nicoleta Arpinte, spune că modificările legilor justiţiei se văd în creşterea infracţionalităţii, înflorirea corupţiei și golirea puşcăriilor, iar singura speranţă rămâne la instituţiile europene. Ea spune, într-un interviu pentru Monitorul de Botoșani, că modificarea codurilor penale reprezintă “o amnistie şi o graţiere mascată, prin care se vor goli penitenciarele de tot” și că aceste schimbări legislative care au loc de doi ani și jumătate sunt doar pentru infractori. “Victima nu se regăseşte nicăieri, în toată sarabanda asta de modificări haotice nu se mai vorbeşte nicăieri în procesul penal despre victimă, doar despre drepturile infractorilor”, mai afirmă prim-procurorul. Nicoleta Arpinte a spus, în contextul în care a vorbit despre protestele magistraților, ultimele generate de Ordonanța de Urgență 7, că Secţia de Investigare a Infracţiunilor din Justiţie, care a primit puteri sporite, autonomie şi imunitate absolută, a devenit un parchet paralel, scos de sub autoritatea Parchetului de pe lângă Înalta Curte de Casaţie şi Justiţie şi a procurorului general, şefii acestui parchet neputând fi cercetaţi de nimeni şi nerăspunzând în faţa nimănui. “Aşa ceva nu există în niciun sistem civilizat, democratic, de drept. Este neconstituţional. Şi tocmai am văzut cu toţii în cel hal a fost hărţuită Laura Codruţa Kövesi, în mod nelegal şi abuziv, drept dovadă recenta Decizie a Înaltei Curţi de Casaţie şi Justiţie, care a desfiinţat absolut tot dosarul încropit de SIIJ, cu măsura controlului judiciar cu tot. Deci, am văzut cu toţii de ce e în stare şi pentru ce a fost creată această secţie care ne dă fiori tuturor”, afirmă procurorul. Ea mai spune că mulţi magistrați au fost intimidaţi, le este frică, iar “altora nu le pasă, crezând în mod greşit că nu vor fi afectaţi pentru că nu văd tabloul în ansamblul lui, deşi majoritatea oamenilor fără studii juridice realizează că vom fi afectaţi cu toţii”. Vorbind despre noua modificare a Codurilor penale, procurorul Nicoleta Arpinte a spus că aceasta “o amnistie şi o graţiere mascată, prin care se vor goli penitenciarele de tot”. Integral: https://www.hotnews.ro
Cazul ASF vs. fosta șefă a NN Pensii, în scandalul posibilei naționalizări a Pilonului II de pensii: Primul termen la Înalta Curte va fi abia în noiembrie 2020 Înalta Curte de Casație și Justiție (ICCJ) a fixat data de 12 noiembrie 2020 în procesul ASF versus Raluca Țintoiu, fosta șefă a NN Pensii, în scandalul posibilei naționalizări a pilonului II de pensii. Judecătorii Înaltei Curți vor analiza acest caz practic la 2 ani de la decizia în primă instanță, care a anulat sancțiunile ASF impuse fostei șefe a NN Pensii pentru că și-a informat clienții cu privire la discuțiile publice privind posibila naționalizare a fondurilor de pensii private. Autoritatea de Supraveghere Financiară (ASF) a depus vineri, 25 ianuarie, recursul împotriva deciziei Curții de Apel București care a anulat sancțiunile impuse de această autoritate, în 2017, către Raluca Țintoiu, fosta șefă a NN Pensii. Informațiile transmise de NN prin e-mail către 300.000 de clienți cu privire la discuțiile publice privind posibila naționalizare a fondurilor de pensii private ‘nu au fost false sau înșelătoare’, iar “mesajul nu a creat starea de pericol invocată, nefiind de natură să prejudicieze stabilitatea și sustenabilitatea sistemului fondurilor de pensii private”, potrivit motivării Curții….Curtea de Apel a decis, într-adevăr, că ASF a respectat procedura legală, dar a constatat că nu au existat faptele pentru care s-au aplicat sancțiuni către fosta șefă NN Integral: https://economie.hotnews.ro
La ce să te uiți după ce se anunță rezultatele europarlamentarelor Voi reveni cu o postare după alegeri, dar chiar și așa: A. Scorul PSD+ALDE vs scorul PNL+USRPLUS+PMP. Reamintesc că la parlamentare a fost 52,5 – la – 35. Vorbim, practic, de evaluarea guvernării. Știm cu toții că aceasta a pierdut teren, nimeni nu știe însă cât. De asemenea e un pic neclar dacă opoziția ca atare a depășit puterea, și cu cât. Este de asemenea neclar dacă PMP mai e relevant, adică dacă suma (doar) PNL+USRPLUS depășește PSD+ALDE fără să mai fie nevoie de adăugarea PMP. Elementele de la acest punct “A” sunt cele mai importante și pe baza lor se determină câștigătorii și pierzătorii alegerilor. (Cu tot respectul, alte modalități de interpretare mi se par ușor naive. Din perspectiva unui fan PSD, degeaba ocupă PSD locul 1 dacă a luat cu 15% mai puțin decât suma PNL+USRPLUS. În vocabularul intern al partidului, “Statul Paralel ne-a bătut!” Din perspectiva unui oponent al guvernării, degeaba depășește suma PNL+USRPLUS scorul PSD dacă de fapt electoratele puterii s-au rearanjat și PSD+ALDE > PNL+USRPLUS. Micuțe jocuri psihologice – a luat PSD un scor cu 3 în față sau cu 2? Scorul Alianței începe cu 2 sau cu 1? – trebuie recunoscute drept iraționale și irelevante. Ca exemplu evident, atât în mod absolut cât și relativ, diferența dintre numerele 12 și 14 este mai mare decât diferența dintre 29 și 30, deși creierele noastre au probleme autentice în a înțelege acest adevăr). B. Raportul scorurilor PSD și PNL. PSD are în jur de 1680 de primari (oficial). PNL are 1081. PSD are 29 președinți CJ și guvernarea, deci controlează banii. PNL are 8. La parlamentare raportul voturilor a fost 2,3-la-1 pentru PSD. În această campanie, însă, în plan electoral Carmen Avram a fost la fel de irelevantă pe cât a fost Rareș Bogdan de relevant. PNL a recuperat din dezavantajul teritorial printr-o victorie în bătălia vedetelor. Să vedem cât a recuperat. C. Bătălia dintre PSD-ul de acum și PRM-ul din trecut. În 2000, la parlamentare, Partidul România Mare a obținut 2,28 milioane voturi. În 2004, tot la parlamentare, într-un climat mai puțin favorabil, a luat 1,39 milioane. Integral: http://sociollogica.blogspot.com
Consiliul Național al IMM-urilor cere ca patronatele și sindicatele reprezentative să poată ataca la CCR ordonanțele de urgență în domeniile fiscal și economic Consiliul Național al Întreprinderilor Private Mici și Mijlocii din România (CNPIMMR) cere extinderea efectelor referendumului convocat de președintele Iohannis pe 26 mai și la ordonanțele de urgență din domeniile fiscal și economic. Reamintim că una dintre întrebările la referendum le cere românilor să spună dacă sunt de acord ca OUG-urile să poată fi atacate la Curtea Constituțională (CCR) și de alte entități în afară de Avocatul Poporului. Entitatea condusă de Florin Jianu cere ca ordonanțele de urgență din domeniile fiscal și economic să poată fi atacate la CCR și de Consiliul Economic şi Social (instituţie în care sunt reprezentate societatea civilă, patronatele și sindicatele), dar și de patronatele și federațiile sindicale reprezentative la nivel național.”CNIPMMR consideră utilă extinderea dreptului de a ataca Ordonanțele de Urgență direct la Curtea Constituțională şi la alte domenii, respectiv fiscal şi economic, având în vedere practica Guvernului de a emite ordonanţe de urgenţă cu impact negativ major asupra activităţii agenţilor economici, fără consultarea acestora (exemplu reprezentativ este OUG nr. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene prin care s-au introdus măsuri cu consecinţe dezastruase în economie, din care amintim suprataxarea băncilor în funcţie de creşterea ROBOR, suprataxarea companiilor din energie cu 2% pe cifra de afaceri, suprataxarea companiilor din telecomunicaţii cu 3% pe cifra de afaceri)”, arată Consiliul într-un comunicat de presă. Integral: https://www.g4media.ro
VIDEO Teodorovici, răspuns fără precedent la Bruxelles pentru ziariștii europeni: A trimis ONG-urile în paradisurile fiscale cu un ”bilet dus” să vadă cu ochii lor situația Ministrul Finanțelor, Eugen Teodorovici, a dat un răspuns fără precedent unui ziarist străin care l-a întrebat vineri de ce trei paradisuri fiscale au fost eliminate de pe lista neagră a UE. Într-o conferință de presă ținută în calitate de președinte al Consiliului ECOFIN (Economie și Finanțe), Teodorovici a spus că le transmite ONG-urilor nemulțumite să își ia ”un bilet doar dus spre Dominica”.”Domnule ministru, am o întrebare despre paradisurile fiscale. Există voci în Parlamentul European și în comunitatea ONG care nu găsesc foarte credibil procesul (de eliminare a unor țări de pe lista neagră a UE – n.red). La câteva minute după comunicatul prin care era anunțat că trei paradisuri fiscale au fost scoase de pe listă, am primit un comunicat de la un ONG proeminent care critica procesul. Ce puteți face pentru a face procesul mai credibil pentru populație?”, a fost întrebarea ziaristului Johan Langerock de la Oxfam. Răspunsul lui Eugen Teodorovici a fost rapid. În loc să dea detalii despre procesul de decizie și despre argumentele Consiliului UE, ministrul român al Finanțelor i-a trimis pe ONG-iști în Dominica cu un bilet de avion dus….Vineri, Consiliul Ecofin, condus de România în calitate de președinție rotativă UE, a decis să elimine Aruba, Barbados și Bermuda de pe lista UE a jurisdicțiilor necooperante în scopuri fiscale. Lista neagră a UE cuprinde state considerate paradisuri fiscale care nu cooperează cu Bruxelles-ul în ceea ce privește transparența fiscală, echitatea fiscală sau standardele internaționale împotriva erodării bazei impozabile și transferului profiturilor. Integral: https://www.g4media.ro
Ministrul Educației binecuvântează pușcăriașii și plagiatorii Am mai scris într-unul dintre trecutele mele editoriale despre cât de greu este să fii astăzi profesor în România. Nu neapărat din motive strict materiale, cu toate că în învățământ salariile majorității cadrelor didactice continuă să fie nepermis de proaste. Ci din cauze preponderent morale. Căci cum le mai poți tu, profesor, spune celor pe care îi ai în față, fie ei elevi sau studenți, pe care trebuie să îi înveţi şi să îi educi, că unica modalitate de a-ți face un rost în viață este munca, respectiv învățătura, atâta vreme cât marea majoritate a pretinsei elite politice a țării este formată din absolvenți ai unor universități de stat de mâna a doua, prost cotate, sau ai unor universități private? Ori chiar ai așa-zisei forme de învățământ la distanță, o nenorocire care nu a făcut decât să încurajeze comerțul cu diplome, titluri și atestate universitare.. Și când mulți dintre cei care, vorba lui Eminescu, ‘’ne fac legi și ne pun biruri/ne vorbesc filosofie’’ au fost prinși că au plagiat tezele de doctorat care le poartă semnătura. Vinerea trecută s-a mai întâmplat un fapt care m-a pus serios pe gânduri. Am aflat că ministrul Educației, d-na prof.univ. dr. ing. Ecaterina Andronescu, a luat parte la aniversarea a 75 de ani de la înființarea Universității de Vest din Timișoara. Foarte bine! Numai că nici nu s-a terminat bine festivitatea de la Timișoara că doamna Andronescu a dat fuguța spre mașină care trebuia să o ducă în goana mare și nu oricum, ci pe banii Ministerului, adică ai contribuabilului român, la ceea ce aș numi o paranghelie academico-politică tincturată pesedist și de o imoralitate absolută. Adică la un fel de „beatificare” a fostului premier, președinte al PSD, dar și fost profesor, astăzi lipsit de drepturi civile pe nume Năstase Adrian. Un ins încă în viață și bine, mersi care atunci când nu își plânge soarta autodeclarându-se fost deținut politic, ne dă lecții de democrație ! Dl. Adrian Năstase, ce să vezi?, culmea sfidării!, primește titlul de Doctor Honoris Causa al Universității “Aurel Vlaicu”. Al cărei rector, o duduie pe nume Ramona Lile, ea însăşi având în spate o miraculoasă carieră şi o la fel de incredibilă ascensiune, aşa cum numai în post-decembrism a fost și este posibil, este binecunoscută lumii academice din România nu prin cine știe ce lucrări științifice care ar fi revoluționat domeniul pe care îl onorează cu prezența, ci prin faptul că este acuzată că și-ar fi multiplagiatare și ba copiind, ba nepunând unde trebuie ghilimele, ba necitând acolo unde trebuie referințele a dobândit prin fraudă titlu de profesor universitar. Iar acum aceeași doamnă Lilă, trup și suflet devotată cauzei și mizeriei pesediste, caută prin România vreo universitate pe care să o fraierească astfel încât să dobândească și abilitarea. Adică să obțină dreptul de a conduce și ea teze confecționate de viitori doctoranzi după chipul și asemănarea ilustrei ei persoane.Integral: http://www.contributors.ro
Consiliul Concurenței: Sumele alocate de municipii pentru iluminatul festiv depășesc și 50% din valoarea contractelor anuale pentru serviciile de iluminat public Consiliul Concurenței a constatat că, în ultimii ani, sumele alocate de fiecare municipiu pentru iluminatul festiv au fost destul de mari, în unele cazuri chiar peste 50% din valoarea totală a contractelor anuale pentru serviciile de iluminat public, potrivit unei anchete sectoriale pe piaţa serviciilor publice de iluminat. Vezi ce municipii au cheltuit sume importante pe iluminatul festiv. În anul 2016, pe primele locuri s-au situat Galaţi, cu 77% din suma totală anuală aferentă întregului serviciu de iluminat public în municipiu, adică 1,8 milioane lei, urmat de Buzău cu 72% (946.000 lei) şi Vaslui cu 60% (897.000 lei). În 2017, în clasamentul municipiilor care au alocat iluminatului festiv cele mai mari procente raportate la valoarea contractelor de iluminat public se află Constanţa şi Ploieşti cu 87%, reprezentând 9 milioane lei și respectiv 1,5 milioane lei. În anul 2018, clasamentul este condus de Buzău cu 88% din suma plătită anual pentru iluminat public (1,6 milioane lei) urmat de Constanţa cu 87%, reprezentând 5,1 milioane lei. În București, iluminatul festiv a costat 5,1 milioane lei în 2017 și 12,9 milioane lei în 2018, reprezentând 4,7% și respectiv 18,6% din valoarea anuală a serviciilor de iluminat public. Precizăm că iluminatul festiv este folosit cu scopul creării unei atmosfere de sărbătoare. Din punct de vedere al investițiilor, în anul 2016, pe primele locuri se situează Călărași care a alocat 86% din valoarea totală a serviciului de iluminat public, ceea ce înseamnă că a plătit 1,9 milioane lei şi Drobeta-Turnu Severin cu 84% (3,3 milioane lei). În anul 2017, Slobozia a plătit 97% din valoarea totală a contractului de iluminat public, adică 3,2 milioane lei, fiind urmată de Călăraşi cu 87% reprezentând 1,8 milioane lei. În 2018, în clasamentul municipiilor care au achitat cel mai mare procent din contractul de iluminat public, se află Călăraşi şi Sf. Gheorghe care au plătit câte 83% din suma totală alocată serviciului de iluminat (1,9 milioane lei şi, respectiv 757.000 lei). Integral: https://economie.hotnews.ro
11 Raspunsuri la Revista Presei – 21 mai. “Am impresia că se fac jocuri și asta nu e bine.”
cedric21/05/2019 at 08:53
La Multi Ani si sanatate sarbatoritilor!
Paganel21/05/2019 at 09:18
La mulți, sănătoși și frumoși ani pentru sărbătoriți! 🙂
A A21/05/2019 at 11:38
Cum actioneaza putka, pe bani mult mai putini dar mai profitabil din cauza neamului mult prost de aici, si in Rrrromanica
https://adevarul.ro/international/europa/austria-indesata-inbuzunarul-putin-lovitura-dura-populistilor-europarlamentare-1_5ce2edd3445219c57eda1220/index.html
cedric21/05/2019 at 11:39
“Coruptia si minciuna au devenit, in comunism, strategii generalizate de supravietuire de zi cu zi, si ponoasele le platim si astazi, cand vedem bine, spune Lucian Boia, ca romanii se trag din comunisti mai mult decat din daci. Cultura supunerii, clivajul intre populatia educata si cea cu acces precar la cultura sunt, si ele, teren fertil pentru ca un politician ca Liviu Dragnea sa fi incalecat o tara.”
http://www.ziare.com/stiri/comunism/lucian-boia-noi-discutam-de-ceausescu-dar-cum-se-poate-ca-un-om-ca-dragnea-sa-supuna-o-tara-occidentul-e-cam-departe-de-teleorman-interviu-1562206
depemures21/05/2019 at 12:31
Sarbatoritelor si sarbatoritilor , cu drag :
cedric21/05/2019 at 15:20
Cred ca pune ceva la cale! Vrea sa-i intimideze pe judecatorii de la ICCJ.
https://www.g4media.ro/liviu-dragnea-va-anunta-duminica-seara-imediat-dupa-alegeri-si-inaintea-verdictului-din-procesul-de-coruptie-daca-va-candida-la-prezidentiale.html
Intamplator21/05/2019 at 16:09
Nu pune nimic la cale….e pur și simplu încă o dovada ca are comportament de dictator…ăștia nu renunța la putere decât când mor….in toată istoria -cunoscuta de mine a fost doar o excepție=Pinochet/Chile ….restul au “renunțat” numai când au murit
cedric21/05/2019 at 21:16
https://www.digi24.ro/stiri/actualitate/politica/cristian-tudor-popescu-a-demascat-planul-lui-liviu-dragnea-din-seara-alegerilor-1135410
“Gazetarul a amintit că Liviu Dragnea „este mult sub procentajul partidului, așa că și-a făcut socoteala, rezultatul alegerilor este o rachetă de propulsie pentru el în candidatura la președinție”.
cedric21/05/2019 at 21:19
Alta ipoteza pt duminica seara:
https://www.comisarul.ro/articol/info-duminica-dragnea-isi-va-lansa-candidatura-la-_1000314.html
Paganel21/05/2019 at 21:44
Brexitul se pregătește pentru „exit”!
https://www.hotnews.ro/stiri-international-23155066-brexit-theresa-may-pregatita-organizeze-doilea-referendum-pentru-iesi-din-impas.htm
Și conservatorii – pentru cel mai rușinos scor electoral din toată istoria lor multi-seculară! Jigodia de cameron știe de ce (deși nu plătește el pentru asta!)!
cedric21/05/2019 at 22:43
Liviu Avram: Sex-surpriză cu PSD.
„Sex-surpriză cu PSD
Folosește PSD-ului să anunțe fix duminică seara, chiar după alegeri, care îi va fi candidatul la președinție? Greu de spus, dar mai degrabă nu. Consemnăm în treacăt doar faptul că niciun for de decizie al partidului nu a decis ceva în sensul ăsta.
Îi folosește anunțul lui Liviu Dragnea personal? Oho, și încă cum! Speranța lui e ca a doua zi judecătorii să se gândească de două ori înainte de a da verdictul: „Băi, nu se poate să-l condamnăm chiar pe viitorul președinte al României”…
Face Dragnea din partidul ăsta cam ce i-au făcut fetei ăleia niște băieți veseli de la Vaslui: „Onorată instanță, n-a fost viol, a fost sex-surpriză”…”
« Revista Presei – 22 mai. „Avem un stat incomplet reformat, cu zone vaste de complicitate.”
Revista Presei – 20 mai. “Libertatea : valoarea supremă ce stă la baza democrației.” »

References: CCR 
 CCR 
 CCR 
 CCR 
 CCR 
 CSM 
 CSM 
 CSM 
 CCR 
 CCR